
Nr. 4084 / 14 septembrie 2022 





REFERAT DE APROBARE
privind alocarea sumei de 10.000 lei din bugetul local al comunei 
Târgușor, județul Constanța în vederea combaterii virusului West Nile 




Virusul West Nile este transmis de țânțarul Culex, dar în România mai sunt încă două specii de țânțari: Anofel, responsabil pentru răspândirea malariei și țânțarul tigru- responsabil cu febra galbenă, febra denghe sau zika. Pentru ca infecția să se răspândească la om este suficientă o singură înțepătură a unui țânțar infectat. Virusul West Nile atacă meningele, adică învelișul creierului. Dacă pacientul primește tratament în timp util, nu vor rămâne niciun fel de sechele. În caz contrar, se poate ajunge chiar la deces. Mai vulnerabile sunt persoanele în vârstă și cele care au afecțiuni neurologice. Boala atacă pe nevăzute, circa 80% dintre persoanele infectate neavând simptome. Nu există un vaccin împotriva infecției cu West Nile, medicii tratând simptomele bolii, de aceea se impune efectuarea dezinsecției pentru a preveni apariția acestora. 
         Având în vedere cele menționate mai sus precum și adresa Direcției de Sănătate Publică a Județului Constanța nr. 25159/ 30.08.2022 înregistrată la instituția  noastră sub nr. 3914/ 31.08.2022, se impune  necesitatea adoptării unei hotărâri  privind alocarea sumei de 10.000 lei, suma provenind din bugetul local al UAT comuna Târgușor.
		In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

